  शहर में पुलिस ने मादक पदार्थों की तस्करी करने वाले दो व्यक्तियों को गिरफ्तार किया है।यह कार्रवाई दक्षिण जिले में मानसरोवर थाना पुलिस ने शुक्रवार देर रात नाकाबंदी के दौरान की।जिसमें पुलिस ने दोनों तस्करों के कब्जे से करीब 205 किलो अवैध गांजा बरामद किया है।जिसे एक लोडिंग पिकअप में भरकर सप्लाई करने ले जा रहे थे।थानाप्रभारी सुनील झाझड़ियां ने बताया कि गिरफ्तार मुख्य आरोपी अजय मूल रूप से पश्चिम बंगाल का रहने वाला है, जबकि दूसरा उसका साथी है।ये दोनों शुक्रवार देर रात एक पिकअप गाड़ी में बैगों में गांजा भरकर ले जा रहे थे।इसी बीच मानसरोवर इलाके में साउथ जिले की स्पेशल टीम की सूचना पर देर रात वंदेमातरम रोड पर पुलिस ने नाकाबंदी करवाई।इसी दौरान मुखबिर की मिली सूचना के आधार पर पुलिस टीम ने लोडिंग पिकअप को नंबर के आधार पर रुकवाया।उसमें मौजूद दोनों आरोपियों से पूछताछ की।तब पिकअप की तलाशी लेने पर उसमें बैग नजर आए।जिन्हें खोलकर देखने पर भारी मात्रा में गांजा मिला।जिनका वजन करीब 205 किलो था।पूछताछ में अजय और उसका साथी गांजे के बारे में ज्यादा बता नहीं सके।उनके पास कोई वैद्य लाइसेंस भी नहीं था।पुलिस एनडीपीएस एक्ट के तहत केस दर्ज कर आरोपियों को गिरफ्तार कर लिया।उनसे पूछताछ की जा रही है कि वे यह गांजा कहां से लेकर आए।कहां लेकर जा रहे थे।
  पुलिस नाकाबंदी में मादक पदार्थ की तस्करी करते पकड़े दो व्यक्ति गिरफ्तार, 200 किलो गांजा बरामद
Police in the city have arrested two drug peddlers. The operation was carried out by Mansarovar police in the South district during a late night blockade on Friday. Police have recovered around 205 kg of illegal ganja from the possession of the two smugglers.
Two drug peddlers arrested, 200 kg ganja seized